Balhašs - Vikipēdija

# Balhašs

### Vikipēdijas raksts

Balhašs
Balhašs no kosmosa
Koordinātes: | 45°4'Z 76°2'A
Platība: | 18 200[1] km2
Maks. garums: | 605 km
Vid. dziļums: | 5,8 m
Maks. dziļums: | 25,6 m
Tilpums: | 106 km3
Augstums vjl.: | 341,4 m
Izteka: | Nav
Sateces baseins: | 413 000 km2
Sateces baseina valstis: | Kazahstāna - 85% Ķīna - 15%
Salas: | Maz
Apdz. vietas krastos: | Balhaša

Balhašs (kazahu valodā - Balqash Köli) - liels ezers Kazahstānas dienvidaustrumu daļā, otrs lielākais Centrālāzijas ezers aiz Arāla jūras. Daļa no liela beznoteces baseina Āzijas centrālajā daļā, kas ietver arī Kaspijas jūru un Arāla jūru.

Balhašs no kosmosa, 1991. gada aprīlis

Seno ķīniešu rakstītajos avotos Balhašs minēts jau 103. pmē., ķīnieši ezeru dēvēja Pu-Ku jeb Bu-Ku. Ezers bija Ķīnas teritorija, tās ziemeļrietumu robeža līdz 1864. gadam, kad ezers tika pievienots Krievijas impērijai. Ķīna uzskata šo darījumu par netaisnīgu. Pēc PSRS sabrukuma 1991. gada ezers atrodas Kazahstānas teritorijā.

Mūsdienās, līdzīgi Arāla jūrai, Balhašs izžūst, jo ūdens no tajā ietekošajām ūpēm tiek novirzīts sauso Centrālāzijas augšņu apūdeņošanai. Ezera rietumu daļā ir saldūdens (nedaudz iesāļš), duļķaināks, savukārt austrumu daļā - sālsūdens, šī daļa ir ievērojami dzidrāka, skaistā zilā krāsā. Abas daļas gandrīz pārdala Sarijesikas pussala. Šaurums starp abām ezera daļām saucas - Uzinarals. Galvenā ieteka - Ili upe.

Ezera ziemeļu piekraste ir stāva, kalnaina, savukārt dienvidu krasts - zems, smilšains, ar blīvām niedru audzēm. Ezerā maz salu, no kurām lielākās - Basarala un Tasarala. Klimats bieži vējains, ezerā lieli viļņi. Balhašs parasti aizsalst novembra beigās un ledus iet aprīļa vidū.

Ezera fauna ir samērā bagāta. Ezerā dzīvo 36 sugu zivis, no kurām 5 sugas ir endēmas - dzīvo tikai Balhašā.[2]

Gan paša Balhaša ūdens, gan arī Ili upes ūdens ir ļoti nozīmīgi Kazahstānas eknomikā. Uz Ili uzcelta hidroelektrostacija, tās ūdens tiek izmantots irigācijai un rūpniecībai. Savukārt Balhašā notiek zveja. Pieaugot iedzīvotāju skaitam Balhaša baseina Ķīnas daļā, paredzams, ka pieaugs nesaskaņas starp abām valstīm par ezerā ietekošo upju ūdens izmantošanu. Ezerā notiek kuģu satiksme.

## [izmainīt šo sadaļu] Ieteicam apskatīt

- Pasaules lielāko ezeru saraksts

## [izmainīt šo sadaļu] Atsauces

1. ↑ World Lakes Database - Lake Balkhash. International Lake Environment Committee Foundation.
2. ↑ Water Resources eAtlas - Watersheds of the World. AS03 Lake Balkhash

## [izmainīt šo sadaļu] Ārējās saites

- Apvienoto Nāciju Vides programma, aktivitātes saistībā ar Balhašu

Saturs iegūts no "http://lv.wikipedia.org../../../b/a/l/Balha%C5%A1s.html"

Kategorijas: Izzūdošie ezeri | Kazahstānas ezeri | Sālsezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Česky
- Dansk
- Deutsch
- Eesti
- English
- Español
- Esperanto
- Français
- עברית
- Nederlands
- 日本語
- Oyghurque
- Polski
- Русский
- Suomi
- Svenska
- Українська
- 中文